புகுத்தப்படும் அயற் பண்பாடுகள்: அண்மைக்காலமாகச் சில அயற்பண்பாடுகள் தமிழரிடையே புகுத்தப்பட்டுவருகின்றன. பிள்ளையார் சதுர்த்தியில் 30அடி, 40அடி உயரமுள்ள பிள்ளையார் உருவம் செய்து தெருத்தெருவாக இழுத்துவந்து, அதைத் துண்டு துண்டாக வெட்டி நீரில் எறிவது, 60அடி. 70அடி உயரத்தில் ஆஞ்சநேயர் கற்சிலை செய்து, சாலையோரங்களில் நிறுவி, அதன்மேல் ஆயிரக்கணக்கான குடங்கள் பாலை ஊற்றி முழுக்காட்டுவது, கிறித்து ஆண்டுப் பிறப்பில் இந்துக்கோயில்களில் இரவெல்லாம் வழிபாடு செய்வது, சோதிடப்பொருத்தம் என்ற பெயரில் குழந்தைகளுக்கும் நிறுவனங்களுக்கும் கண்ட கண்ட அயல்மொழிப் பெயர்களை வைப் பது, வாத்து சாத்திரம் என்ற பெயரில் குடியிருக்கும் வீட்டை இடித்து வாயிலை மாற்றி அமைப்பது முதலிய பழக்கங்கள் தமிழ்நாட்டில் சில ஆண்டுகளுக்குமுன் இல்லாதவை.